Tliet Battuti mhux Kompluti MARIO AZZOPARDI 1. fis-sinjali tal-ballati m'għadux jemmen. Illum jitwalu biss idejh għal spazji bla żmien, . mingħajr mumenti fissi. Żmantella kemm-il fruntiera biex kull darba sab ħitan ġodda mibnija fid-dlam hu u jilgħab waħdu bil-karti tax-xorti. Fuq spalltu sarġ imqaddem. Iż-żiemel li saq tgħaddam u miet mal-ballati maħruqa fil-jiem tal-kruċjata, Fadal biss l-orizzont jirtira l-ħin kollu u idejh jitwalu għal spazju assurd. 2. fl-għamajjar tat-talenti l-ħjut ta' l-impotenza rassew kollox. Il-mużajk imfarrad. Iż-żebgħa mqaxxra, L kitarra sfrundata. L-versi miftuqa. fl-intrata għad hemm l-istranġier bla isem, jieħu n-noti fuq pitazz bla folji. Dar is-sadid mal-plakka ta' l-eżistenza tiegħu. Hu: il-poeta tal-mirakli, li ħoloq l-allat u ġarrafhom bla skruplu. Kulħadd stenna li dakinhar mill-ħofor ta' snienu se jxebilku l-fjuri. Sakemm b'għaġeb kbir ta' kulħadd mal-plakka tal-memorji u minn ħalqu, beda jiżżerżaq aktar kliem. Araw, qalu: Dan għadu jitkellem.